pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟฟท. จัดโครงการ Lost & Found เพื่อสังคม “สานฝันเพื่อน้องครั้งที่ 3”
วันพุธที่ 27 กรกฎาคม 2565
รฟฟท. จัดโครงการ Lost & Found เพื่อสังคม “สานฝันเพื่อน้องครั้งที่ 3”
ณ โรงเรียนวัดไร่แตงทอง และโรงเรียนบ้านรางมูก จังหวัดนครปฐม
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง จัดโครงการ Lost & Found เพื่อสังคม “สานฝันเพื่อน้องครั้งที่ 3” เพื่อถวายเป็นพระราชกุศลเนื่องในโอกาสเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ทรงเจริญพระชนมพรรษาครบ 70 พรรษา
นายสุเทพ พันธุ์เพ็ง กรรมการผู้อํานวยการใหญ่ รฟฟท. เปิดเผยว่า เพื่อถวายเป็นพระราชกุศล เนื่องในโอกาสเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ทรงเจริญพระชนมพรรษาครบ 70 พรรษา และตามนโยบายของ รฟฟท. ที่เน้นการดําเนินงานให้สอดคล้องตามนโยบายความรับผิดชอบต่อสังคมที่ รฟฟท. ให้ความสําคัญมาอย่างต่อเนื่อง ไม่ว่าจะเป็นชุมชน หรือโรงเรียนที่อยู่บริเวณใกล้เคียงกับโครงการรถไฟฟ้าชานเมืองสายสีแดง ชุมชนหรือโรงเรียนที่อยู่ห่างไกล โดยที่ผ่านมา รฟฟท. ได้ดําเนินโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก ”ปรับปรุงลานอเนกประสงค์ ณ โรงเรียนชุมทางตลิ่งชัน และดําเนินการจัดกิจกรรม Big Cleaning Day เก็บขยะ ปรับภูมิทัศน์ และทาสีพื้นผิวจราจรบริเวณพื้นที่สถานีรถไฟฟ้าหลักหก เป็นต้น
โดยเมื่อวันที่ 25 กรกฎาคม 2565 ที่ผ่านมา รฟฟท. ได้จัดโครงการ Lost & Found เพื่อสังคม “สานฝันเพื่อน้องครั้งที่ 3” กิจกรรมดังกล่าว รฟฟท. ได้ดําเนินการมาอย่างต่อเนื่องเพื่อช่วยเหลือโรงเรียนหรือชุมชนในพื้นที่ห่างไกล โดยนายสุเทพ พันธุ์เพ็ง กรรมการผู้อํานวยการใหญ่ พร้อมคณะผู้บริหาร และพนักงาน ได้ร่วมพิธีส่งมอบสนามฟุตซอลที่ได้รับการปรับปรุง สื่อการเรียนการสอน ตู้เก็บหนังสือ อุปกรณ์กีฬา ชุดตรวจ ATK และชุดอุปโภคบริโภค ณ โรงเรียนบ้านรางมูก อําเภอดอนตูม จังหวัดนครปฐม และมอบชุดตรวจ ATK เจลแอลกอฮอล์ หน้ากากอนามัย ยาสามัญประจําบ้าน อุปกรณ์ทําแผล อุปกรณ์กีฬา ตู้กับข้าว ตู้ทําน้ําเย็น ชุดอุปกรณ์เครื่องครัวและเครื่องปรุงอาหาร พัดลม อุปกรณ์ชุดทดลองห้องวิทยาศาสตร์ พร้อมหุ่นจําลองอวัยวะ และกล้องจุลทัศน์ ณ โรงเรียนวัดไร่แตงทอง อําเภอกําแพงแสน จังหวัดนครปฐม
รถไฟฟ้าชานเมืองสายสีแดง ยกระดับคุณภาพชีวิตชานเมือง Call Center โทร. 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-“นายกฯ” ส่งกำลังใจเชียร์ นักกีฬาไทย แข่ง “โอลิมปิกฤดูหนาว” กรุงปักกิ่ง
วันเสาร์ที่ 5 กุมภาพันธ์ 2565
“นายกฯ” ส่งกําลังใจเชียร์ นักกีฬาไทย แข่ง “โอลิมปิกฤดูหนาว” กรุงปักกิ่ง
“นายกฯ” ส่งกําลังใจเชียร์ นักกีฬาไทย แข่ง “โอลิมปิกฤดูหนาว” กรุงปักกิ่ง
วันที่ 5 ก.พ. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ส่งกําลังใจถึงนักกีฬาไทย ในการแข่งขันกีฬาโอลิมปิกฤดูหนาว ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4 - 20 ก.พ. โดยขอเป็นกําลังใจให้นักกีฬาได้แสดงศักยภาพออกมาได้อย่างเต็มกําลังความสามารถ ทําผลงานให้ดีที่สุดอย่างที่ตั้งใจเอาไว้ และขอให้นักกีฬาประสบความสําเร็จในการแข่งขันครั้งนี้
น.ส.ไตรศุลี กล่าวว่า สําหรับการแข่งขันกีฬาโอลิมปิกฤดูหนาว ครั้งที่ 24 ณ กรุงปักกิ่ง ประเทศไทยส่งนักกีฬาเข้าร่วมการแข่งขัน ทั้งหมด 2 ชนิดกีฬา จํานวน 4 คน ประกอบด้วย 1. นักกีฬาสกี ประเภท ครอสคันทรี (ชาย) 2. นักกีฬาสกี ประเภทครอสคันทรี (หญิง) 3. นักกีฬาสกี ประเภทอัลไพน์(ชาย) และ 4. นักกีฬาสกี ประเภทอัลไพน์ (หญิง) โดยนายกรัฐมนตรี ฝากให้การกีฬาแห่งประเทศไทย กรรมการคณะกรรมการโอลิมปิกสากล ดูแลนักกีฬาและคณะผู้ฝึกสอน พร้อมสนับสนุนให้การแข่งขันเป็นไปด้วยความเรียบร้อย
น.ส.ไตรศุลี กล่าวว่า นายกรัฐมนตรี ยังเชิญชวนประชาชน ร่วมเชียร์และส่งกําลังใจให้นักกีฬาไทยในการแข่งขันกีฬาโอลิมปิกฤดูหนาวครั้งนี้ด้วย โดยสามารถรับชมผ่านการถ่ายทอดสดช่อง T Sports 7 และแอปพลิเคชัน AIS Play ขณะที่การกีฬาแห่งประเทศไทย ได้จัดกิจกรรม SAT Winter Sport Park ร่วมชมเชียร์นักกีฬาไทยผ่านจอภาพขนาดใหญ่ ระหว่างวันที่ 4 - 13 ก.พ. ณ บริเวณโดมกิจกรรมกีฬาอเนกประสงค์ การกีฬาแห่งประเทศไทย โดยกิจกรรมดังกล่าวยังเป็นการส่งเสริมและสร้างแรงจูงใจเพื่อสรรหานักกีฬาในการเตรียมเข้าร่วมการแข่งขันกีฬาโอลิมปิกเกมส์ฤดูหนาว มีกิจกรรมการจัดแสดงอุปกรณ์ที่ใช้ในการแข่งขันกีฬาฤดูหนาว ให้ข้อมูลนักกีฬาและรายละเอียดการแข่งขันต่าง ๆ พร้อมทั้งมีเจ้าหน้าที่คอยให้คําแนะนําตลอดเวลา นอกจากนี้ ผู้ที่มาร่วมกิจกรรมยังจะได้ทดลองฝึกทักษะการเล่นกีฬาฤดูหนาวด้วย
รัฐบาลไทย-ข่าวทำเนียบรัฐบาล-ธนาคารออมสินชี้แจงการคุ้มครองเงินฝากลูกค้า เป็นไปตาม พ.ร.บ. ธนาคารออมสิน พ.ศ. 2489 และไม่อยู่ภายใต้กฎหมายคุ้มครองเงินฝาก
วันอังคารที่ 10 สิงหาคม 2564
ธนาคารออมสินชี้แจงการคุ้มครองเงินฝากลูกค้า เป็นไปตาม พ.ร.บ. ธนาคารออมสิน พ.ศ. 2489 และไม่อยู่ภายใต้กฎหมายคุ้มครองเงินฝาก
ตามที่มีลูกค้าเงินฝากธนาคารออมสินจํานวนมาก สอบถามถึงกรณีที่สถาบันคุ้มครองเงินฝาก ประกาศปรับลดวงเงินคุ้มครองเงินฝาก โดยผู้ฝากเงินในสถาบันการเงินภายใต้กฎหมายคุ้มครองเงินฝาก จะได้รับความคุ้มครอง 1 ล้านบาท ต่อ 1 รายผู้ฝาก ต่อสถาบันการเงิน เท่านั้น
ตามที่มีลูกค้าเงินฝากธนาคารออมสินจํานวนมาก สอบถามถึงกรณีที่สถาบันคุ้มครองเงินฝาก ประกาศปรับลดวงเงินคุ้มครองเงินฝาก โดยผู้ฝากเงินในสถาบันการเงินภายใต้กฎหมายคุ้มครองเงินฝาก จะได้รับความคุ้มครอง 1 ล้านบาท ต่อ 1 รายผู้ฝาก ต่อสถาบันการเงิน เท่านั้น ซึ่งจะมีผลตั้งแต่วันที่ 11 สิงหาคม 2564 นั้น
ธนาคารออมสินขอเรียนชี้แจงว่า
1. ธนาคารออมสิน เป็นสถาบันการเงินเฉพาะกิจของรัฐ จัดตั้งขึ้นและดําเนินการงานตาม พ.ร.บ. ธนาคารออมสิน พ.ศ. 2489 และไม่อยู่ภายใต้กฎหมายคุ้มครองเงินฝาก ดังนั้น การที่สถาบันคุ้มครองเงินฝากประกาศปรับลดวงเงินคุ้มครองฯ จึงไม่ได้ส่งผลต่อการคุ้มครองเงินฝากของลูกค้าธนาคารออมสิน แต่อย่างใด
2. ธนาคารออมสินเป็นธนาคารของรัฐที่มีสถานะพิเศษ ต่างจากสถาบันการเงินอื่นทั้งหมด โดย พ.ร.บ. ธนาคารออมสิน พ.ศ. 2489 มาตรา 21 มีสาระสําคัญคือ การคืนเงินต้น และการจ่ายดอกเบี้ยเงินฝากให้แก่ผู้ฝากเงินกับธนาคารออมสิน มีรัฐบาลเป็นประกันทั้งสิ้น
3. ปัจจุบัน ธนาคารออมสิน มีสถานะการเงินที่มั่นคงแข็งแกร่ง โดยมีฐานเงินฝากและสินทรัพย์ที่มีขนาดใหญ่ที่สุดของสถาบันการเงินของรัฐ
ทั้งนี้ ธนาคารมีผลิตภัณฑ์เงินฝากที่เปิดให้บริการลูกค้าเทียบเท่ากับธนาคารพาณิชย์ทั่วไป ได้แก่ เงินฝาก เผื่อเรียกพิเศษ 4 เดือน อัตราดอกเบี้ย 0.35 %ต่อปี และเงินฝากเผื่อเรียกพิเศษ 7 เดือน อัตราดอกเบี้ย 0.45 %ต่อปี * รวมถึงสลากออมสินดิจิทัล 1 ปี และ 2 ปี ลูกค้าสามารถสอบถามข้อมูลเพิ่มเติมได้ที่ GSB Contact Center โทร. 1115
*กรณีผู้ฝากเงินเป็นบุคคลธรรมดาจะได้รับการยกเว้นภาษี คิดเป็นอัตราดอกเบี้ยก่อนเสียภาษีประมาณ 0.41% (เงินฝาก 4 เดือน) และ 0.53% (เงินฝาก 7 เดือน)
https://www.gsb.or.th/news/gsbpr10-8-64/
รัฐบาลไทย-ข่าวทำเนียบรัฐบาล-2022 New Year Message by Prime Minister Gen. Prayut Chan-o-cha
วันจันทร์ที่ 3 มกราคม 2565
2022 New Year Message by Prime Minister Gen. Prayut Chan-o-cha
2022 New Year Message by Prime Minister Gen. Prayut Chan-o-cha
2022 New Year Message by Prime Minister Gen. Prayut Chan-o-cha
Fellow Thai people,
on the occasion of the New Year 2022, I would like to invite you all to pray to the virtue of the Buddha, the Dharma, the Sangha, and all the sacred power in the world to bless His Majesty the King, Her Majesty the Queen, Her Majesty Queen Sirikit the Queen Mother, and members of the royal family happiness, prosperity, and long lives. May His Majesty be our gracious and spiritual inspiration forever.
Throughout the year 2021, we, Thai people, have encountered numerous challenges in the likes of the increasingly aggravating COVID-19 situation and flood disaster, and I would like to thank everyone for joining forces in addressing and mitigating these challenges and helping out others, which demonstrate Thai people’s love and solidarity to overcome the hardships. This new year, let us review and apply the lessons learned to live our lives in a conscious, careless, and harmonized manner for the interests of both ourselves and the country.
I strongly hope that the fellow Thai people would take the festive opportunity to celebrate with families, relatives, and friends under strict public health measures. Those who travel during the New Year festivities are urged to stay conscious and take into consideration others’ and their own safety in order for us to enter the new year with happiness, freshness, and success in all endeavors.
Fellow Thai people, on the auspicious occasion of the New Year 2022, may I invite the virtue of all sacredness, and the royal prestige of His Majesty the King and Her Majesty the Queen to bless your happiness and prosperity. May you be spared from all the dangers, and may your wishes come true.
Happy New Year.
รัฐบาลไทย-ข่าวทำเนียบรัฐบาล-ชัยวุฒิ ขานรับนโยบาย นายกรัฐมนตรี ดัน เมตาเวิร์ส ใช้ในsmart farm เเละขายออนไลน์
วันอาทิตย์ที่ 23 มกราคม 2565
ชัยวุฒิ ขานรับนโยบาย นายกรัฐมนตรี ดัน เมตาเวิร์ส ใช้ในsmart farm เเละขายออนไลน์
ชัยวุฒิ ขานรับนโยบาย นายกรัฐมนตรี ดัน เมตาเวิร์ส ใช้ในsmart farm เเละขายออนไลน์
รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นที่ตรวจติดตามความคืบหน้าการพัฒนาเมืองอัจฉริยะจังหวัดเชียงใหม่ส่งเสริมพัฒนาเมตาเวิร์สใช้ในสมาร์ทฟาร์มเเละการค้าขายออนไลน์ตามนโยบายนายกรัฐมนตรีพร้อมเตือนประชาชนไม่ตกเป็นเหยื่อมิจฉาชีพหลอกหลวงออนไลน์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นตรวจเยี่ยมเครือข่ายดิจิทัลภาคเหนือและผู้ให้บริการเทคโนโลยีพร้อมเยี่ยมชมเทคโนโลยีนวัตกรรมดิจิทัลผู้ให้บริการเทคโนโลยีผู้ร่วมพัฒนาDigital Ecosystemของดีป้าซึ่งประกอบไปด้วยนวัตกรรมมทางดิจิทัลที่หลากหลายโดยขานรับนโยบายของนายกรัฐมนตรีพลเอกประยุทธ์จันทร์โอชานําเอาเมตาเวริส์มาใช้ระบบSmart Farmเเละการค้าขายออนไลน์, Internet of thing , Point of sale( POS) , Enterprise resource planning (ERP) , Blockchainเป็นต้น
นอกจากนี้ยังมีการประชุมเครือข่ายพัฒนาเมืองอัจฉริยะจังหวัดเชียงใหม่เพื่อรับฟังความคิดเห็นจากภาคีเครือข่ายทั้งภาครัฐ,ภาคเอกชนและDigital Startupประกอบด้วยสภาอุตสาหกรรมจังหวัดเชียงใหม่,สภาการท่องเที่ยวจังหวัดเชียงใหม่,บริษัทเชียงใหม่พัฒนาเมืองจํากัด,กลุ่มNorthern Digital Startup (MANAWORK , OMM wallet) ,เทศบาลนครเชียงใหม่,มหาวิทยาลัยเชียงใหม่,มหาวิทยาลัยแม่โจ้และหน่วยงานภายในกระทรวงดิจิทัลซึ่งมุ่งเน้นขับเคลื่อนจังหวัดเชียงใหม่หนึ่งในเมืองเศรษฐกิจที่สําคัญของประเทศให้มีการพัฒนาโครงสร้างพื้นฐานด้านเทคโนโลยีและนวัตกรรมดิจิทัลให้ครอบคลุมทุกพื้นที่เพิ่มโอกาสให้ประชาชนทุกคนสามารถเข้าถึงเทคโนโลยีดิจิทัลได้ง่ายและสะดวกควบคู่กับการส่งเสริมให้การใช้เทคโนโลยีดิจิทัลอย่างเต็มประสิทธิภาพในทุกภาคส่วนอย่างทั่วถึงและเท่าเทียมตลอดจนการเพิ่มทักษะความรู้ด้านดิจิทัลแก่ประชาชนให้เท่าทันเทคโนโลยีสมัยใหม่เพื่อที่จะไม่ตกเป็นเหยื่อของมิจฉาชีพหลอกหลวงออนไลน์ด้วย
**********
รัฐบาลไทย-ข่าวทำเนียบรัฐบาล-ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ ในพื้นที่ จ.ประจวบฯ และ จ.สุรินทร์
วันจันทร์ที่ 19 กรกฎาคม 2564
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ ในพื้นที่ จ.ประจวบฯ และ จ.สุรินทร์
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ ในพื้นที่ จ.ประจวบฯ และ จ.สุรินทร์
เมื่อวันที่19กรกฎาคม2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจําปีงบประมาณพ.ศ.2564รอบครึ่งปีหลังร่วมกับหน่วยงานภายใต้สังกัดผ่านระบบประชุมทางไกลโดยมีดร.ปิยนุชวุฒิสอนและดร.สุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมเพื่อติดตามการดําเนินงานที่สําคัญตามภารกิจกระทรวงฯในพื้นที่จังหวัดประจวบคีรีขันธ์และจังหวัดสุรินทร์ตามลําดับโดยหน่วยงานสังกัดกระทรวงฯในพื้นที่ได้สรุปผลการดําเนินงานความคืบหน้างาน/โครงการต่างๆ รวมทั้งผลกระทบต่อการดําเนินงานที่เกี่ยวข้องในสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ซึ่งแต่ละหน่วยงานได้มีการปรับตัวและรูปแบบการทํางานให้สอดคล้องกับสถานการณ์ปัจจุบันทั้งนี้ที่ประชุมได้รับฟังปัญหาและอุปสรรคการดําเนินงานในพื้นที่พร้อมให้ข้อแนะนํา/แนวทางแก้ไขที่สอดคล้องกับนโนบายหลักของกระทรวงฯรวมทั้งให้กําลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทํางานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา2019ต่อไป
***********
รัฐบาลไทย-ข่าวทำเนียบรัฐบาล-ดีเดย์ 18 ต.ค. ! อภ. เตรียมจำหน่าย ชุดตรวจ ATK ชุดละ 40 บาท สำหรับประชาชนใช้ตรวจโควิดเอง
วันอังคารที่ 5 ตุลาคม 2564
ดีเดย์ 18 ต.ค. ! อภ. เตรียมจําหน่าย ชุดตรวจ ATK ชุดละ 40 บาท สําหรับประชาชนใช้ตรวจโควิดเอง
....
องค์การเภสัชกรรม (อภ.) จัดทํา “โครงการ ATK คุณภาพ เพื่อสังคมไทย” เพื่อให้คนไทยเข้าถึง ATK คุณภาพตามมาตรฐาน อย. ในราคาที่เหมาะสม ประชาชนเข้าถึงได้
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ
วันศุกร์ที่ 26 พฤศจิกายน 2564
หัวหน้าผู้ตรวจฯ วิษณุ เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ
หัวหน้าผู้ตรวจฯ วิษณุ เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม (ภาคเหนือ)
หัวหน้าผู้ตรวจฯ วิษณุ เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม (ภาคเหนือ)
วันนี้ (26 พฤศจิกายน 2564) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม (ภาคเหนือ) โดยมีนายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม นางกฤษนันท์ ทะวิชัย อุตสาหกรรมจังหวัดเชียงราย พร้อมด้วยคณะผู้บริหาร ข้าราชการ เจ้าหน้าที่ อุตสาหกรรมจังหวัดพื้นที่ภาคเหนือ เข้าร่วม ณ โรงแรม ดิ อิมพีเรียล ริเวอร์เฮ้าส์ รีสอร์ท จังหวัดเชียงราย
สําหรับกิจกรรมในดังกล่าว มีวัตถุประสงค์เพื่อให้เจ้าหน้าที่ที่เกี่ยวข้องมีความรู้ ความเข้าใจ สามารถจัดทําข้อมูลภาคอุตสาหกรรม สําหรับประยุกต์ใช้ในพื้นที่ได้ โดยมีกลุ่มเป้าหมาย คือ เจ้าหน้าที่ผู้รับผิดชอบในการจัดทําข้อมูลภาคอุตสาหกรรมของสํานักงานอุตสาหกรรมจังหวัด 17 จังหวัด ในภาคเหนือ โดยได้รับเกียรติจากวิทยากรผู้ทรงคุณวุฒิจาก มูลนิธิสถาบันวิจัยนโยบายเศรษฐกิจการคลัง และสํานักงานเศรษฐกิจอุตสาหกรรม ซึ่งจะช่วยให้ท่านผู้เข้าร่วมการอบรมได้รับความรู้ เกิดความเข้าใจทั้งด้านการจัดทําข้อมูลและการ นําไปประยุกต์ใช้ให้เกิดประโยชน์อย่างมีประสิทธิภาพ
รัฐบาลไทย-ข่าวทำเนียบรัฐบาล-สธ. เร่งสร้าง "ยุว อสม." ดูแลสุขภาพคนในครอบครัวชุมชน เตรียมนำร่องพื้นที่ต้นแบบ 10 จว.ในปี 65
วันจันทร์ที่ 30 สิงหาคม 2564
สธ. เร่งสร้าง "ยุว อสม." ดูแลสุขภาพคนในครอบครัวชุมชน เตรียมนําร่องพื้นที่ต้นแบบ 10 จว.ในปี 65
....
กระทรวงสาธารณสุข ได้ดําเนินการพัฒนาศักยภาพเด็กและเยาวชน ให้กลายเป็น "ยุวอาสาสมัคร (ยุว อสม.)" ผู้นําการปรับเปลี่ยนพฤติกรรมด้านสุขภาพ ให้สามารถช่วยเหลือดูแลสุขภาพ เพื่อน ครอบครัว และคนในชุมชนได้
.
โดยกรมสนับสนุนบริการสุขภาพได้จัดหลักสูตร ให้น้อง ๆ เยาวชนได้เรียนด้วยกัน 2 หลักสูตร คือหลักสูตรพื้นฐาน และ หลักสูตรพัฒนา เช่น ความสําคัญของการจัดการสุขภาพในโรงเรียน ชุมชน และบทบาทของ ยุว อสม. พฤติกรรมลดเสี่ยงทางเพศ, การปฐมพยาบาลเบื้องต้น เป็นต้น
.
น้อง ๆ เยาวชน /ที่สนใจสามารถลงทะเบียนเป็น ยุว อสม. ผ่านระบบลงทะเบียนออนไลน์ได้ที่
>http://gen-hed.com
>http://www.facebook.com/GenhealthTH
> เว็บไซต์ ยุวอาสาสมัครสาธารณสุขhttp://sites.google.com/view/gen-h
.
ในปี 2565 กระทรวงสาธารณสุขได้วางแนวทางร่วมกับ คณะกรรมการขับเคลื่อนการพัฒนาศักยภาพ ยุว อสม. จะเร่งขับเคลื่อนการสร้าง ยุว อสม. ในพื้นที่ต้นแบบ 10 จังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อว. จัดพิธีเจริญพระพุทธมนต์ และถวายพวงมาลัยสักการะพระบรมราชานุสาวรีย์ ร.4 เนื่องในโอกาส "ครบรอบ 3 ปี วันสถาปนากระทรวงการอุดมศึกษา วิทยาศาสตร์ วิจัยและนวัตกรรม"
วันพฤหัสบดีที่ 5 พฤษภาคม 2565
อว. จัดพิธีเจริญพระพุทธมนต์ และถวายพวงมาลัยสักการะพระบรมราชานุสาวรีย์ ร.4 เนื่องในโอกาส "ครบรอบ 3 ปี วันสถาปนากระทรวงการอุดมศึกษา วิทยาศาสตร์ วิจัยและนวัตกรรม"
อว. จัดพิธีเจริญพระพุทธมนต์ และถวายพวงมาลัยสักการะพระบรมราชานุสาวรีย์ ร.4 เนื่องในโอกาส "ครบรอบ 3 ปี วันสถาปนากระทรวงการอุดมศึกษา วิทยาศาสตร์ วิจัยและนวัตกรรม"
(2 พฤษภาคม 2565) กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดงาน "ครบรอบ 3 ปี วันสถาปนากระทรวงการอุดมศึกษา วิทยาศาสตร์ วิจัยและนวัตกรรม" ในเวลา 07.00 น. นําโดย ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ถวายภัตตาหารแด่พระสงฆ์จํานวน 9 รูป ต่อมาได้นําคณะผู้บริหาร อว. โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว., รศ. (พิเศษ) ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการ และโฆษกกระทรวง อว., ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวง อว., ดร.ดนุช ตันเทอดทิตย์ ผู้ช่วยรัฐมนตรีประจํากระทรวง อว., ศ.ดร.สัมพันธ์ ฤทธิเดช เลขาธิการคณะกรรมการการอุดมศึกษา, ศ.ดร.ศุภชัย ปทุมนากุล รองปลัดกระทรวง อว., รศ.พาสิทธิ์ หล่อธีรพงศ์ รองปลัดกระทรวง อว., นางสาวสุณีย์ เลิศเพียรธรรม ผู้ตรวจราชการกระทรวง อว., ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. ร่วมถวายพวงมาลัยสักการะพระบรมราชานุสาวรีย์พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัวพระสยามเทวมหามงกุฎวิทยามหาราช รัชกาลที่ 4 ณ ลานหน้าอาคารพระจอมเกล้า สป.อว.
ต่อมาเวลา 07.30 รมว.อว. พร้อมคณะผู้บริหารกระทรวง ข้าราชการ และเจ้าหน้า อว. เข้าร่วมพิธีเจริญพระพุทธมนต์ ถวายจตุปัจจัยไทยธรรม โดยมีประธานในพิธีฝ่ายสงฆ์ คือ สมเด็จพระมหารัชมงคลมุนี กล่าวสัมโมทนียกถา และ ประธานพิธีฝ่ายฆราวาส คือ รมว.อว. ณ ห้องแถงข่าว ชั้น 1 สป.อว.
รัฐบาลไทย-ข่าวทำเนียบรัฐบาล-​PM chairs candle-lighting ceremony to bless Her Majesty Queen Sirikit the Queen Mother
วันจันทร์ที่ 15 สิงหาคม 2565
​PM chairs candle-lighting ceremony to bless Her Majesty Queen Sirikit the Queen Mother
​PM chairs candle-lighting ceremony to bless Her Majesty Queen Sirikit the Queen Mother
August 12, 2022, at 19.19 hrs at the central stage, Sanam Luang ceremonial ground, Sanam Luang Royal Plaza, Prime Minister and Defense Minister Gen. Prayut Chan-o-cha, together with spouse Assoc. Prof. Naraporn Chan-o-cha, presided over the ceremony of homage offering, kindling of auspicious blessing candles and glory praising in celebration of Her Majesty Queen Sirikit the Queen Mother’s 90th birthday anniversary on August 12, 2022. Attending the ceremony were the House Speaker, President of the Senate, President of the Supreme Court and spouse, presidents of independent organizations under constitution and spouses, cabinet ministers and spouses, judicial and civilian government officials, military, police, state enterprise officials, and Thai people from all walks of life.
Upon arrival at Sanam Luang Royal Plaza, the Prime Minister and spouse took their position at altar of honor, paid homage to Her Majesty’s portrait, and offered traditional cone-shaped floral receptacles and homage offering, bowed and kindled the auspicious blessing candles. He, then, delivered a commemorative speech to praise Her Majesty Queen Sirikit the Queen Mother, followed by singing the Royal Anthems, and proclaiming “Long Live the Queen” 3 times in unison to complete the ceremony.
รัฐบาลไทย-ข่าวทำเนียบรัฐบาล-โฆษกรัฐบาลเผย“นายกฯ”ยินดีกรุงเทพฯ ถูกจัดลำดับเป็นเมืองที่เหมาะต่อการทำงานและพักผ่อนที่สุดในโลก พร้อมขอบคุณหน่วยงานที่เกี่ยวข้อง รวมทั้ง คนไทยทุกคนที่ช่วยกันทำให้ประเทศมีชื่อเสียงระดับโลกในแง่ของแหล่งท่องเที่ยวและเหมาะต่อการทำงาน
วันพฤหัสบดีที่ 9 ธันวาคม 2564
โฆษกรัฐบาลเผย“นายกฯ”ยินดีกรุงเทพฯ ถูกจัดลําดับเป็นเมืองที่เหมาะต่อการทํางานและพักผ่อนที่สุดในโลก พร้อมขอบคุณหน่วยงานที่เกี่ยวข้อง รวมทั้ง คนไทยทุกคนที่ช่วยกันทําให้ประเทศมีชื่อเสียงระดับโลกในแง่ของแหล่งท่องเที่ยวและเหมาะต่อการทํางาน
โฆษกรัฐบาลเผย “นายกฯ” ยินดีกรุงเทพฯ ถูกจัดลําดับเป็นเมืองที่เหมาะต่อการทํางานและพักผ่อนที่สุดในโลก พร้อมขอบคุณหน่วยงานที่เกี่ยวข้อง รวมทั้ง คนไทยทุกคนที่ช่วยกันทําให้ประเทศมีชื่อเสียงระดับโลกในแง่ของแหล่งท่องเที่ยวและเหมาะต่อการทํางาน
นายธนกรวังบุญคงชนะโฆษกประจําสํานักนายกรัฐมนตรีเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมทราบเรื่องน่ายินดีที่กรุงเทพมหานครได้รับการจัดอันดับให้เป็นเมืองที่เหมาะกับการทํางานและพักผ่อนที่สุดในโลก(The Best Cities for a Workation 2021)ตามมาด้วยอันดับ2กรุงนิวเดลีประเทศอินเดียอันดับ3กรุงลิสบอนประเทศโปรตุเกสอันดับ4เมืองบาร์เซโลนาประเทศสเปนอันดับ5กรุงบูดาเปสต์ประเทศฮังการีร่วมกับกรุงบัวโนสไอเรสประเทศอาร์เจนตินาอันดับ7เมืองมุมไบประเทศอินเดียอันดับ8กรุงอิสตันบูลประเทศตุรกีอันดับ9กรุงบูคาเรสต์ประเทศโรมาเนียและอันดับร่วมที่10จังหวัดภูเก็ตและเชียงใหม่ทั้งนี้จากการจัดลําดับของHoliduซึ่งเป็นเว็บไซต์สําหรับการค้นหาสถานที่พักผ่อนของเยอรมนี
โดยระบุว่ากรุงเทพฯถือเป็นเมืองที่เหมาะสมที่สุดสําหรับเป็นพื้นที่ในการทํางานและยังเป็นเมืองที่ค่าใช้จ่ายในการทํางานอยู่ในเกณฑ์ที่ทุกคนสามารถเข้าถึงได้และหากดูในแง่ของการเป็นสถานที่พักผ่อนกรุงเทพฯเป็นเมืองจุดหมายปลายทางที่นักท่องเที่ยวทุกระดับและทุกไลฟ์สไตล์สามารถสนุกเพลิดเพลินกับกิจกรรมท่องเที่ยวในกรุงเทพฯได้ไม่สิ้นสุดทั้งสถานที่ท่องเที่ยวเชิงวัฒนธรรมอาทิวัดและพระราชวังหรือสถานที่เลือกซื้อสิ่งของในห้างสรรพสินค้ากลางเมืองไปจนถึงตลาดน้ําในท้องถิ่น
โฆษกประจําสํานักนายกรัฐมนตรี กล่าวว่าเหตุผลที่กรุงเทพมหานครได้รับการจัดอันดับให้เป็นเมืองที่เหมาะกับการทํางานและพักผ่อนที่สุดในโลกมาจากการพิจารณาจากหลักเกณฑ์ในการจัดลําดับทั้งเรื่องความเร็วของสัญญาณWiFiจํานวนพื้นที่สาธารณะในการทํางานหรือCo-working spaceค่าใช้จ่ายรายเดือนของที่พักค่าอาหารและเครื่องดื่มค่าเดินทางสถานที่ท่องเที่ยวที่น่าสนใจรวมไปถึงค่าเฉลี่ยจํานวนชั่วโมงที่แดดออกต่อวันนอกจากนี้Holiduยังระบุว่าในกรุงเทพฯมีคนส่วนใหญ่ที่สามารถสื่อสารภาษาอังกฤษได้เป็นเมืองที่ดึงดูดนักลงทุนและบริษัทต่างชาติจํานวนมากจึงทําให้เป็นเมืองที่สามารถหาสถานที่พักอาศัยสําหรับนักธุรกิจและผู้ประกอบการได้อย่างสะดวกสบาย
โฆษกรัฐบาลกล่าวเพิ่มเติมว่านายกรัฐมนตรีขอบคุณหน่วยงานที่เกี่ยวข้องทุกฝ่ายรวมไปถึงพี่น้องประชาชนทุกคนที่ช่วยกันทําให้ประเทศไทยยังคงเป็นจุดหมายปลายทางท่องเที่ยวที่น่าดึงดูดสําหรับนักท่องเที่ยวและนักธุรกิจที่มองหาสถานที่ทํางานในระยะไกลในช่วงที่สถานการณ์โควิด-19ที่ระบาดไปทั่วโลกรัฐบาลยืนยันความพร้อมที่จะดูแลความปลอดภัยทางด้านสาธารณสุขและพัฒนาโครงสร้างพื้นฐานเพื่อให้ทั้งคนไทยนักธุรกิจและนักท่องเที่ยวให้สามารถใช้ชีวิตดําเนินธุรกิจและท่องเที่ยวในประเทศไทยได้อย่างมั่นใจและสะดวกสบายยิ่งขึ้น
รัฐบาลไทย-ข่าวทำเนียบรัฐบาล-กระทรวงคมนาคม ร่วมงานวันคล้ายวันสถาปนาสำนักนายกรัฐมนตรี ครบรอบ 90 ปี
วันจันทร์ที่ 27 มิถุนายน 2565
กระทรวงคมนาคม ร่วมงานวันคล้ายวันสถาปนาสํานักนายกรัฐมนตรี ครบรอบ 90 ปี
โดยมี พลเอก ประยุทธ์ จันทร์โอชา นายกรัฐมนตรี เป็นประธาน ในพิธีพระสงฆ์เจริญพระพุทธมนต์ และนายอภิสิทธิ์ พรหมเสน ผู้ตรวจราชการกระทรวงคมนาคม เป็นตัวกระทรวงคมนาคม ร่วมงานฯ
กระทรวงคมนาคม ร่วมงานเนื่องในโอกาสวันคล้ายวันสถาปนาสํานักนายกรัฐมนตรี ครบรอบ ปีที่ 90 โดยมี พลเอก ประยุทธ์ จันทร์โอชา นายกรัฐมนตรี เป็นประธาน ในพิธีพระสงฆ์เจริญพระพุทธมนต์ และนายอภิสิทธิ์ พรหมเสน ผู้ตรวจราชการกระทรวงคมนาคม เป็นตัวกระทรวงคมนาคม ร่วมงานฯ เมื่อวันที่ 27 มิถุนายน 2565 ณ ตึกภักดีบดินทร์ ทําเนียบรัฐบาล โดยกระทรวงฯ ได้ร่วมบริจาคสมทบทุน "กองทุนเงินช่วยเหลือผู้ประสบสาธารณภัย สํานักนายกรัฐมนตรี" เพื่อนําไปใช้ตามวัตถุประสงค์ของกองทุนฯ
ตลอดระยะเวลา 90 ปี สํานักนายกรัฐมนตรีได้ดําเนินภารกิจในการขับเคลื่อนการพัฒนาประเทศในด้านต่าง ๆ มาอย่างต่อเนื่อง โดยเฉพาะอย่างยิ่งมีบทบาทสําคัญในการอํานวยการบริหารราชการแผ่นดินผ่านยุทธศาสตร์ชาติ 20 ปี แผนการปฏิรูปประเทศ แผนพัฒนาเศรษฐกิจและสังคมแห่งชาติ และแผนอื่น ๆ ที่เกี่ยวข้อง รวมทั้งประสานการปฏิบัติราชการในทุกระดับ เพื่อนํานโยบายของรัฐบาลไปสู่การปฏิบัติอย่างเป็นรูปธรรม เพื่อนําพาประเทศไทยไปสู่การเป็นประเทศที่พัฒนาแล้ว ทั้งนี้ หน่วยงานในสังกัดสํานักนายกรัฐมนตรีทั้งหมด 27 หน่วยงาน ยังคงมุ่งดําเนินงานในการร่วมบูรณาการการทํางานที่เป็นไปตามนโยบายของรัฐบาลให้เกิดผลสัมฤทธิ์ โดยก่อให้เกิดคุณประโยชน์แก่ประชาชนและชาติบ้านเมือง พร้อมขับเคลื่อนการพัฒนานวัตกรรมการบริการและการบริหารจัดการภาครัฐให้ตอบสนองต่อสังคมไทยในยุคชีวิตวิถีใหม่ ยึดประชาชนเป็นศูนย์กลางและคํานึงถึงประโยชน์สูงสุดของประเทศเป็นสําคัญ
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ จัดฝึกซ้อมแผนเผชิญเหตุของท่าอากาศยานประจำปี 2564
วันศุกร์ที่ 3 กันยายน 2564
ท่าอากาศยานสุวรรณภูมิ จัดฝึกซ้อมแผนเผชิญเหตุของท่าอากาศยานประจําปี 2564
...
ท่าอากาศยานสุวรรณภูมิ จัดการฝึกซ้อมบนโต๊ะสถานการณ์จําลอง (Table-top Exercise) ตามแผนเผชิญเหตุของสนามบิน ท่าอากาศยานสุวรรณภูมิ ประจําปี 2564 กรณีการละเมิดมาตรการรักษาความปลอดภัย และการโจมตีด้วยอาวุธ เพื่อรองรับและเเก้ไขปัญหาหากเกิดเหตุการณ์ฉุกเฉินได้อย่างรวดเร็วมีประสิทธิภาพ
วันนี้ (3 ก.ย.64) เวลา 09.30 น. นายกิตติพงศ์ กิตติขจร รองผู้อํานวยการท่าอากาศยานสุวรรณภูมิ (สายปฏิบัติการ 1) บริษัท ท่าอากาศยานไทย จํากัด (มหาชน) (ทอท.) เป็นประธานในจัดการฝึกซ้อมบนโต๊ะสถานการณ์จําลอง (Table-top Exercise) ตามแผนเผชิญเหตุของสนามบิน ท่าอากาศยานสุวรรณภูมิ ประจําปี 2564 ผ่านระบบ Video Conference โดยมีวัตถุประสงค์เพื่อให้ผู้เกี่ยวข้องได้เข้าใจบทบาทหน้าที่ ความรับผิดชอบตามที่กําหนดไว้ และสามารถนําไปปฏิบัติในสถานการณ์การกระทําอันเป็นการแทรกแซงโดยมิชอบด้วยกฎหมายได้อย่างมีประสิทธิภาพ
นายกิตติพงศ์ฯ กล่าวเพิ่มเติมว่า ปัจจุบันประเทศไทยอยู่ระหว่างการแพร่ระบาดของโรคติดเชื้อไวรัสโคโรนา 2019 (COVID-19) ทําให้ท่าอากาศยานสุวรรณภูมิ(ทสภ.) ไม่สามารถทําการฝึกซ้อมแบบเต็มรูปแบบ(Full Scale Exercise)ได้ จึงได้ปรับการฝึกซ้อมเป็นในรูปแบบการฝึกซ้อมบนโต๊ะสถานการณ์จําลอง (Table-top Exercise)แทน โดยการฝึกซ้อมในครั้งนี้ได้กําหนดสถานการณ์สมมุติ ในระหว่างสถานการณ์ระบาดของโรคติดเชื้อไวรัสโคโรนา 2019 (COVID-19) ร่วมกับสถานการณ์การละเมิดมาตรการรักษาความปลอดภัยในบทที่ 7 และการโจมตีด้วยอาวุธ และการก่อวินาศกรรมในบทที่ 2 ของแผนเผชิญเหตุของสนามบิน ท่าอากาศยานสุวรรณภูมิ การฝึกซ้อมครั้งนี้จะช่วยให้หน่วยงานต่างๆที่เกี่ยวข้องทุกภาคส่วนที่ปฎิบัติงานใน ทสภ. สามารถแก้ไขเหตุการณ์ฉุกเฉินที่เกิดขึ้นได้อย่างมีประสิทธิภาพ ซึ่งสอดคล้องตามแผนการรักษาความปลอดภัยการบินพลเรือนแห่งชาติ (National Civil Aviation Security Programme: NCASP) โดยการฝึกซ้อมในครั้งนี้ได้รับความร่วมมือเป็นอย่างดี จากผู้บริหารและผู้ปฏิบัติงานที่เกี่ยวข้อง ประกอบด้วย ผู้แทนบริษัท วิทยุการบินแห่งประเทศไทย จํากัด ตํารวจภูธรท่าอากาศยานสุวรรณภูมิ สถาบันการแพทย์ฉุกเฉินแห่งชาติ บริษัท การบินไทย จํากัด (มหาชน) บริษัท ดับบลิวเอฟเอสพีจีคาร์โก้ จํากัด สายการบินเวียดเจ็ทแอร์ ฯลฯ เข้าร่วมการฝึกซ้อมในครั้งนี้อย่างพร้อมเพรียง
ทสภ. เล็งเห็นความสําคัญของการเตรียมความพร้อมเพื่อรับมือสถานการณ์ต่างๆ ที่เกิดขึ้นจึงจัดให้มีการฝึกซ้อม บนโต๊ะสถานการ์ณจําลอง (Table-top Exercise) เป็นประจําอย่างน้อยปีละ 1 ครั้ง เพื่อสร้างความมั่นใจให้กับผู้โดยสารและผู้ใช้บริการ อีกทั้ง เป็นการบูรณาการความร่วมมือระหว่างหน่วยงานร่วมกัน รวมถึงให้ส่วนงานต่างๆ ที่เกี่ยวข้อง ได้ปฏิบัติตามมาตรฐานของขั้นตอนความพร้อมเมื่อเกิดอุบัติการณ์ ซึ่งทําให้การฝึกซ้อมครั้งนี้สําเร็จลุล่วงไปด้วยดี
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอมอย่าแชร์! อเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2 - 3 วัน
วันศุกร์ที่ 30 กรกฎาคม 2564
ดีอีเอส เตือนข่าวปลอมอย่าแชร์! อเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2 - 3 วัน
ดีอีเอส เตือนข่าวปลอมอย่าแชร์! อเมริกาจะปล่อยเชื้อโควิดในประเทศไทย ผู้ที่ได้รับเชื้อจะมีอาการรุนแรงภายใน 2 ชม. และอยู่ได้ไม่เกิน 2 - 3 วัน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการส่งต่อข้อมูลผ่านโซเชียลมีเดียต่างๆเรื่องอเมริกาจะปล่อยเชื้อโควิดในประเทศไทยผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2 - 3วันทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการส่งต่อข้อความระบุว่าสหรัฐอเมริกาจะปล่อยเชื้อโควิด-19ให้กับประเทศไทยซึ่งผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2 - 3วันทางกรมสารนิเทศกระทรวงการต่างประเทศได้ชี้แจงข้อเท็จจริงว่าจากการตรวจสอบไม่มีมูลว่าข่าวดังกล่าวเป็นข้อเท็จจริงแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000
ทั้งนี้ฝากประชาสัมพันธ์ไปยังพี่น้องประชาชนก่อนจะแชร์หรือส่งต่อข้อความใดๆควรตรวจสอบให้ดีเสียก่อนเพราะอาจสร้างความสับสนเกิดความตื่นตระหนกแก่ผู้อื่นและขอเตือนไปยังผู้ที่สร้างข่าวปลอมต่างๆให้หยุดการกระทํานั้นเสีย เนื่องจากการผลิตและเผยแพร่ข่าวปลอมหรือบิดเบือนข้อมูลข่าวสารทําให้เกิดความตื่นตระหนกเกิดความสับสนวุ่นวายโดยเฉพาะในสถานการณ์ฉุกเฉินเป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2), (5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับและเป็นความผิดฐานฝ่าฝืนข้อกําหนดประกาศหรือคําสั่งที่ออกตามความมาตรา9แห่งพ.ร.ก.การบริหารราชการในสถานการณ์ฉุกเฉินพ.ศ.2548มีโทษจําคุกไม่เกิน2ปีปรับไม่เกิน40,000บาทหรือทั้งจําทั้งปรับหรือกฎหมายอื่นๆที่เกี่ยวข้องาจตกเป็นเหยื่อหรือถูกหลอกลวง
********
รัฐบาลไทย-ข่าวทำเนียบรัฐบาล-​รองปลัดฯ ภานุวัฒน์ และคณะฯ เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน
วันอังคารที่ 2 พฤศจิกายน 2564
​รองปลัดฯ ภานุวัฒน์ และคณะฯ เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน
นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหารระดับสูง เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน
รองปลัดฯ ภานุวัฒน์ และคณะฯ เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน
วันนี้ (2 พฤศจิกายน 2564) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบําเพ็ญพระราชกุศลถวายผ้าพระกฐิน พุทธศักราช 2564 ณ วัดราชาธิวาสวิหาร
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 30 พฤสจิกายน 2564​ พบพนักงานติดเชื้อไวรัส COVID-19 จำนวน​ 2 ราย
วันอังคารที่ 30 พฤศจิกายน 2564
ประกาศ ขสมก. ประจําวันที่ 30 พฤสจิกายน 2564​ พบพนักงานติดเชื้อไวรัส COVID-19 จํานวน​ 2 ราย
ประกาศ ขสมก. ประจําวันที่ 30 พฤสจิกายน 2564​ พบพนักงานติดเชื้อไวรัส COVID-19 จํานวน​ 2 ราย
1) พนักงานเก็บค่าโดยสารรถธรรมดา สาย 42 เพศหญิง อายุ 39 ปี
2) พนักงานขับรถโดยสารธรรมดา สาย 42 เพศหญิง อายุ 48 ปี
รัฐบาลไทย-ข่าวทำเนียบรัฐบาล-ดีอีเอสเตือนอย่าหลงเชื่อข่าวปลอมแอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที
วันพฤหัสบดีที่ 9 ธันวาคม 2564
ดีอีเอสเตือนอย่าหลงเชื่อข่าวปลอมแอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที
ดีอีเอสเตือนอย่าหลงเชื่อข่าวปลอมแอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีข่าวสารปรากฏในช่องทางต่างๆ เกี่ยวกับประเด็นเรื่อง แอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดย ธนาคารกรุงไทย พบว่าประเด็นดังกล่าวนั้น เป็นข้อมูลเท็จ ทางธนาคารกรุงไทย ได้ชี้แจงว่าธนาคารไม่มีนโยบายให้สินเชื่อ หรือยืมเงินสดผ่านแอปพลิเคชันเป๋าตังแต่อย่างใด โดยแอปพลิเคชันเป๋าตัง เป็นแพลตฟอร์มด้านการเงินระบบเปิด สามารถใช้บริการแม้ไม่มีบัญชีเงินฝากของธนาคารกรุงไทย ให้บริการครอบคลุมทั้งบริการกระเป๋าเงินอิเล็กทรอนิกส์ ( E-Wallet) รองรับการทําธุรกรรมโอนเงิน เติมเงิน และชําระค่าสินค้าและบริการ บริการกระเป๋าเงินอิเลทรอนิกส์ของภาครัฐ (G-Wallet) รองรับการทํานโยบายของภาครัฐ ทั้งโครงการคนละครึ่ง เราเที่ยวด้วยกัน เราชนะ ม.33 เรารักกัน บริการกระเป๋าสุขภาพ (Health Wallet) ตรวจเช็คสิทธิด้านสุขภาพผ่านเป๋าตัง บริการด้านการลงทุนพันธบัตรของรัฐผ่านวอลเล็ต สบม. รวมถึงบริการเกี่ยวกับกองทุนกู้ยืมเพื่อการศึกษา (กยศ.) ที่ช่วยให้การจัดการบัญชีกยศ.สะดวก และรวดเร็วสามารถดูรายละเอียดเพิ่มเติมได้ที่ https://krungthai.com/th/personal/detail/201
ดังนั้นขอให้ประชาชนอย่าหลงเชื่อข้อมูลดังกล่าว หากพบ SMS อีเมล หรือ LINE ที่มีลิงก์แอบอ้างเป็นธนาคาร หรือพบเหตุผิดปกติ สามารถแจ้งผ่าน Facebook Fanpage Krungthai Care และ Krungthai Contact Center โทร 02-111-1111 ได้ตลอด 24 ชั่วโมง
ทั้งนี้ อยากขอความร่วมมือจากประชาชนในการแก้ปัญหาข่าวปลอม เมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
*******************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”สั่งกำชับดูแล ราคาสินค้าเพื่อการบริโภคเพื่อช่วยเหลือประชาชน ขณะนี้สินค้าเริ่มทยอยปรับราคาลง อาทิ ผักชนิดต่าง ๆ
วันอังคารที่ 9 พฤศจิกายน 2564
โฆษกรัฐบาลเผย “นายก”สั่งกําชับดูแล ราคาสินค้าเพื่อการบริโภคเพื่อช่วยเหลือประชาชน ขณะนี้สินค้าเริ่มทยอยปรับราคาลง อาทิ ผักชนิดต่าง ๆ
โฆษกรัฐบาลเผย “นายก”สั่งกําชับดูแล ราคาสินค้าเพื่อการบริโภคเพื่อช่วยเหลือประชาชน ขณะนี้สินค้าเริ่มทยอยปรับราคาลง อาทิ ผักชนิดต่าง ๆ
วันนี้ 9 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีราคาสินค้าเพื่อการบริโภคหลายรายการปรับราคาแพงขึ้น เช่น ผักชนิดต่าง ๆ เนื้อสุกรและน้ํามันปาล์ม ซึ่งเกิดจากปัจจัยหลายประการประกอบกัน ไม่ว่าจะเป็นพื้นที่ทําการเกษตรหลายแห่งได้รับผลกระทบจากปัญหาอุทกภัย ทําให้พืชผลทางการเกษตรได้รับความเสียหาย ค่าต้นทุนการผลิตและค่าต้นทุนการขนส่งที่สูงขึ้น การปรับราคาขึ้นตามราคาตลาดโลก และความต้องการสินค้าที่เพิ่มมากขึ้นภายหลังจากการเปิดประเทศ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนทุกคนที่อาจได้รับผลกระทบต่อราคาสินค้าที่ปรับสูงขึ้นนี้ จึงได้สั่งการให้หน่วยงานที่เกี่ยวข้องดําเนินการเพื่อให้การดูแลชีวิตความเป็นอยู่ของประชาชนทุกคน
โฆษกประจําสํานักนายกฯ กล่าวว่า ในขณะนี้ ราคาสินค้าบางรายการเริ่มปรับราคาลดลงแล้ว เช่น ผักชี ราคาลดลงมาอยู่ที่ 250-260 บาท/กิโลกรัม (ข้อมูล ณ วันที่ 5 พฤศจิกายน 2564) อยู่ที่ 320 บาท/กิโลกรัม รวมทั้ง ผักอื่น ๆ ก็ปรับลดราคาลงมาจากในช่วงปลายเดือนตุลาคมแล้ว ไม่ว่าจะ ขึ้นฉ่าย ราคาลดลงอยู่ที่ 256-260 บาท/กิโลกรัม จากราคา 318 บาท/กิโลกรัม ผักกาดหอม ราคาลดลงมาอยู่ที่ 55-100 บาท/กิโลกรัม จากราคา 118 บาท/กิโลกรัม ผักบุ้ง ราคาลดลงอยู่ที่ 25-30 บาท/กิโลกรัม จากราคา 40 บาท/กิโลกรัม และผักกวางตุ้ง ราคาลดลงมาอยู่ที่ 25-30 บาท/กิโลกรัม จากราคา 35 บาท/กิโลกรัม ทั้งนี้ เนื่องจากมีปริมาณผักเริ่มเข้าสู่ตลาดกลางมากขึ้นกว่าในช่วงก่อนหน้าถึง 20-30 เปอร์เซ็นต์ ได้แก่ ตลาดไท ตลาดสี่มุมเมือง และตลาดศรีเมือง ส่งผลให้ราคาผักทยอยปรับตัวลดลง รวมทั้ง พื้นที่การเกษตรที่ประสบปัญหาอุทกภัยมีสถานการณ์ที่ดีขึ้น และยังมีพื้นที่การเกษตรในส่วนอื่น ๆ ที่ไม่ได้รับผลกระทบจากอุทกภัย ทําให้ยังสามารถจําหน่ายสินค้าการเกษตรให้แก่พ่อค้าแม่ค้านําไปจําหน่ายต่อได้
โฆษกประจําสํานักนายกฯ กล่าวเพิ่มเติมว่า รัฐบาลเชื่อว่าสถานการณ์ราคาสินค้าเพื่อการบริโภคจะกลับเข้าสู่สภาวะปกติในเร็ว ๆ นี้ นายกรัฐมนตรีได้สั่งการให้หน่วยงานที่เกี่ยวข้องดําเนินการติดตามสถานการณ์อย่างใกล้ชิดทั้งในเรื่องปริมาณและราคา รวมทั้ง กระทรวงพาณิชย์ ได้ดําเนิน “โครงการโมบายพาณิชย์ ลดราคา ! ช่วยประชาชน Lot 13 (สินค้าผัก)” ควบคู่กันไปจนถึงวันที่ 3 ธันวาคม 2564 เพื่อจําหน่ายผัก 17 ชนิดในราคาส่ง และสินค้าที่จําเป็นอีก 4 ชนิด ได้แก่ 1.ข้าวหอมมะลิ จําหน่ายถุงละ 5 กิโลกรัม ในราคาถุงละ 120 บาท 2.ไข่ไก่เบอร์ 2 จําหน่ายในราคาแผงละ 80 บาท 3.น้ํามันปาล์มขวด จําหน่ายขวดละ 48 บาท และ 4.น้ําตาลทรายขาว จําหน่ายกิโลกรัมละ 18 บาท ผ่านรถโมบายทั้ง 50 คัน ให้กับประชาชนในเขตกรุงเทพฯและปริมณฑล โดยสามารถตรวจสอบจุดจําหน่ายรถโมบายพาณิชย์ในแต่ละวันได้ที่เว็บไซต์ของ กรมการค้าภายใน “www.dit.go.th”
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเห็นชอบวันหยุดประจำภาคตะวันออก
วันศุกร์ที่ 5 พฤศจิกายน 2564
รัฐบาลเห็นชอบวันหยุดประจําภาคตะวันออก
วันศุกร์ที่ 5 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบกําหนดวันหยุดราชการประจําภาคตะวันออกเป็นวันอังคารที่ 28 ธ.ค.2564 วันสมเด็จพระเจ้าตากสินมหาราช ครอบคลุมพื้นที่ 8 จังหวัดประกอบด้วย จ.ฉะเชิงเทรา ชลบุรี ระยอง จันทบุรี ตราด นครนายก ปราจีนบุรี และสระแก้ว เนื่องจากพื้นที่ภาคตะวันออกเป็นเส้นทางและฐานพักแรมที่สมเด็จพระเจ้าตากสินมหาราชทรงใช้เพื่อรวบรวมกําลังพลและฝึกอาวุธก่อนยกทัพเข้ากรุงศรีอยุธยาเพื่อกอบกู้อิสรภาพ ทั้งนี้ การกําหนดวันหยุดราชการประจําภาคมีวัตถุประสงค์เพื่อส่งเสริมให้ประชาชนเดินทางท่องเที่ยว เพิ่มการบริโภคภายในประเทศ กระตุ้นเศรษฐกิจในภาพรวม โดยก่อนหน้านี้มีการหยุดราชการในภาคตะวันออกเฉียงเหนือ ภาคเหนือ ภาคกลาง และภาคใต้ ไปแล้ว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการเลื่องลือขยายผลชุมชนเครือข่ายประเทศไทย(บูรณาการศูนย์รับข้อมูลข่าวสารและเผยแพร่เครือข่ายอาชญากรรมคดีพิเศษ (DSI STATION))
วันอังคารที่ 9 สิงหาคม 2565
ปลัดกระทรวงยุติธรรม เปิดโครงการเลื่องลือขยายผลชุมชนเครือข่ายประเทศไทย(บูรณาการศูนย์รับข้อมูลข่าวสารและเผยแพร่เครือข่ายอาชญากรรมคดีพิเศษ (DSI STATION))
ปลัดกระทรวงยุติธรรม เปิดโครงการเลื่องลือขยายผลชุมชนเครือข่ายประเทศไทย(บูรณาการศูนย์รับข้อมูลข่าวสารและเผยแพร่เครือข่ายอาชญากรรมคดีพิเศษ (DSI STATION))
ในวันอังคารที่ ๙ สิงหาคม ๒๕๖๕ เวลา ๑๓.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในพิธีเปิดโครงการเลื่องลือขยายผลชุมชนเครือข่ายประเทศไทย (บูรณาการศูนย์รับข้อมูลข่าวสารและเผยแพร่เครือข่ายอาชญากรรมคดีพิเศษ (DSI STATION)) โดยมี นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พร้อมด้วยคณะผู้บริหารกรมสอบสวนคดีพิเศษ เข้าร่วม ณ โรงแรมรามา การ์เด้นส์ กรุงเทพมหานคร
นางพงษ์สวาท กล่าวว่า “โครงการนี้ถือเป็นการพัฒนาศักยภาพให้กับแกนนําเครือข่ายในพื้นที่ในด้านการป้องกันอาชญากรรมการค้ามนุษย์ เป็นการบูรณาการการดําเนินงานร่วมกันในการหาแนวทางในการรับคําร้อง การให้ความช่วยเหลือทางด้านคดีความ การประสานงานและส่งต่อหน่วยงานที่เกี่ยวข้องเพื่อให้ความช่วยเหลือ คุ้มครอง หรือเยียวยาผู้เสียหาย สร้างการรับรู้ การเตือนภัยอาชญากรรมการค้ามนุษย์แก่ชุมชน ตลอดจน เสริมสร้างความสัมพันธ์เพื่อให้เกิดการพัฒนาความร่วมมือในการปฏิบัติงานในโอกาสต่อไป”
รัฐบาลไทย-ข่าวทำเนียบรัฐบาล-PM affirms Thailand’s support for UN’s endeavors in all dimensions
วันอาทิตย์ที่ 24 ตุลาคม 2564
PM affirms Thailand’s support for UN’s endeavors in all dimensions
PM affirms Thailand’s support for UN’s endeavors in all dimensions
October 24, 2021, at 0730hrs, Prime Minister and Defense Minister Gen. Prayut Chan-o-cha delivered a statementvia theRadio Thailand on occasion of the United Nations Day, October 24, 2021.Government Spokesperson Thanakorn Wangboonkongchana disclosed gist of his statement as follows:
According to the Prime Minister, the United Nations (UN) is the center for international community’s cooperation to alleviate plights, respond to various global challenges, maintain peace, protect and promote human rights, and promote balanced and people-centric development without leaving anyone behind. December 2021 will mark the 75thanniversary of Thailand’s membership in the UN. The country has been working closely with UN, and has been acknowledged as UN’s responsible and accountable development partner. Thailand has also been assigned as the Coordinator for ASEAN and UN on Sustainable Development Goals.
The Prime Minister took pride in the country becoming the regional UN hub, and emphasized the importance to be a good host and to support UN’s endeavors in the country and the region. In 2021, although the countries across the world have learned how to live with COVID-19, various threats have continued to prevail and pose negative impact on the people, especially the climate change, nuclear weapons, terrorism, and deprivation of human rights, which have led to irregular migration and humanitarian crises. According to the Prime Minister, creating the better world will depend upon every country’s commitment to work together and engage all sectors to build peace through a multilateral framework. Youth and women empowerment, in particular, has to be promoted to enhance their rights and role.
Thailand also affirmed its “active, constructive, and continuous” role at the UNGA76, recently held in New York, USA. Important persons under the UN and other international frameworks have complemented the country for its active role in UN’s various missions and humanitarian assistance at both bilateral and multilateral levels. The Prime Minister also stated thatThailand applies the Sufficiency Economy Philosophy (SEP) as guidelines for achieving the SDGs through the promotion ofthe Bio-Circular-Green Economy Modelto create the “Balance of All Things.” With the country’s potential as center for vaccine and pharmaceutical production in the region, Thailand is ready to cooperate with other countries to strengthen public health systems, and promoteresearch and production of the COVID-19 vaccines.
In closing, the Prime Minister stressed the importance of the UN, and urged all sectors, including the youths, to take part in and support UN’s missions in a bid to create benefits for the mankind, and rehabilitate the post-COVID-19 world in a balanced and sustainable manner
รัฐบาลไทย-ข่าวทำเนียบรัฐบาล-​สานต่อความสัมพันธ์ที่มีมาอย่างยั่งยืนยาวนานระหว่างไทยสหรัฐ
วันพฤหัสบดีที่ 9 มิถุนายน 2565
​สานต่อความสัมพันธ์ที่มีมาอย่างยั่งยืนยาวนานระหว่างไทยสหรัฐ
วัน พุธ ที่ 8 มิ.ย.65 พล.อ.ชัยชาญ ช้างมงคล รมช.กห.ได้ให้การต้อนรับ พล.ร.อ. John C.Aquilino (จอก์น ซี อากีลีโน) ผบ.กกล.สหรัฐอเมริกา(สหรัฐฯ)ภาคพื้นอินโด -แปซิฟิก
ในโอกาสเดินทางเยือนไทยเพื่อเข้าร่วมการประชุมระดับ ผบ.ทสส.กับผบ.กกล.สหรัฐอเมริกา(สหรัฐฯ)ภาคพื้นอินโด -แปซิฟิก ครั้งที่ 1
โดยทั้งสองฝ่ายยืนยันที่จะสานต่อความร่วมมือทางทหาร และอุตสาหกรรมป้องกันประเทศ อีกทั้งพัฒนาความร่วมมือทางไซเบอร์และอวกาศ การต่อสู้กับภัยคุกคามทุกรูปแบบในการที่จะรักษาสันติภาพและเสรีภาพความมั่นคงในภูมิภาค
รมช.กห.ได้กล่าวต้อนรับและกล่าวถึงความสัมพันธ์ที่มีมาอย่างแน่นแฟ้นยาวนานระหว่างทั้งสองประเทศ ขอบคุณในความร่วมมือทางการทหารในทุกด้าน อาทิ ด้านการฝึก ศึกษา และด้านอุตสาหกรรมป้องกันประเทศ รวมทั้งดํารงไว้ซึ่งนโยบายความมั่นคงของประเทศภายใต้กรอบวิสัยทัศน์และความเป็นแกนกลางอาเซียน ที่มุ่งความเป็นหนึ่งเดียว ส่งเสริมสันติภาพ ความมั่นคง
ผบ.กกล.สหรัฐอเมริกา(สหรัฐฯ)ภาคพื้นอินโด -แปซิฟิก ได้ขอบคุณในการต้อนรับ และพร้อมที่จะสานต่อความร่วมมือที่มีมาให้แน่นแฟ้นมากขึ้นรวมทั้งจะสนับสนุนไทยในด้านอุตสาหกรรมป้องกันประเทศ การส่งเสริมความเป็นปึกแผ่นเพื่อลดความขัดแย้งในภูมิภาค
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ติดตามการฉีดวัคซีนเด็ก ขณะที่ ศธ. และ สธ. จะเริ่มฉีดวัคซีนเข็มที่ 1 ให้เด็กอายุ 5 ปี ไม่เกิน 12 ปี ในวันที่ 1 กุมภาพันธ์ นี้
วันอาทิตย์ที่ 30 มกราคม 2565
โฆษกรัฐบาลเผย “นายกฯ” ติดตามการฉีดวัคซีนเด็ก ขณะที่ ศธ. และ สธ. จะเริ่มฉีดวัคซีนเข็มที่ 1 ให้เด็กอายุ 5 ปี ไม่เกิน 12 ปี ในวันที่ 1 กุมภาพันธ์ นี้
โฆษกรัฐบาลเผย “นายกฯ” ติดตามการฉีดวัคซีนเด็ก ขณะที่ ศธ. และ สธ. จะเริ่มฉีดวัคซีนเข็มที่ 1 ให้เด็กอายุ 5 ปี ไม่เกิน 12 ปี ในวันที่ 1 กุมภาพันธ์ นี้
วันที่ 30 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งไทยสามารถรับมือการแพร่ระบาดไวรัสโควิด-19 ได้ดีขึ้นจนเป็นที่ยอมรับของต่างประเทศ และสัดส่วนการฉีดวัคซีนของประชากรก็เพิ่มขึ้น ขณะนี้ ไทยยังมีความพร้อมฉีดวัคซีนไฟเซอร์ สําหรับเด็กอายุ 5 ปี ไม่เกิน 12 ปี ในประเทศไทย โดยล็อตแรกได้มาถึงประเทศไทยแล้ว เมื่อวันที่ 26 ม.ค. 2565 ทั้งนี้ กระทรวงศึกษาธิการและกระทรวงสาธารณสุขจะดําเนินการให้การบริการฉีดวัคซีนไฟเซอร์ให้แก่เด็กอายุ 5 ปี ไม่เกิน 12 ปี หรือ 11 ปี 11 เดือน 29 วัน คาดว่าจะเริ่มฉีดวัคซีนเข็มที่ 1 ในวันที่ 1 กุมภาพันธ์ นี้ และเข็มที่ 2 จะฉีดในวันที่ 26 กุมภาพันธ์ 2565 เป็นต้นไป
โฆษกประจําสํานักนายกรัฐมนตรี ยังกล่าวเพิ่มเติมว่า นายกรัฐมนตรีเป็นห่วงนักเรียนและเด็กเล็ก กําชับการควบคุมการแพร่ระบาดในสถานศึกษา ซึ่งจะมีการจัดกิจกรรมที่มีการรวมกลุ่ม อาทิ การจัดแข่งขันกีฬา ปัจฉิมนิเทศ มีการรับประทานอาหารร่วมกันในลักษณะเดียวกับคลัสเตอร์งานเลี้ยงอื่น ๆ จึงกําชับให้ทุกสถานศึกษาปฏิบัติมาตรการสถานศึกษาปลอดโควิด-19 ประกอบด้วย 6 มาตรการหลัก 6 มาตรการเสริม และ 7 มาตรการเข้มงวด ได้แก่ การเว้นระยะห่าง การสวมหน้ากากอนามัย การคัดกรองวัดไข้ การลดการแออัด และการทําความสะอาด 6 มาตรการเสริม ได้แก่ การดูแลตนเอง การใช้ช้อนกลางส่วนตัว การกินอาหารปรุงสุกใหม่ การลงทะเบียนเข้าออก การสํารวจตรวจสอบด้วยแบบสอบถาม และการกักกันตัวเอง และ 7 มาตรการเข้มงวด ได้แก่ ประเมินความพร้อมเปิดเรียนผ่าน Thai Stop Covid Plus และรายงานผลอย่างต่อเนื่อง การทํากิจกรรมแบบกลุ่มย่อย (Small Bubble) รวมทั้งเตรียมแผนเผชิญเหตุซักซ้อมเพื่อรองรับสถานการณ์ ในกรณีพบผู้ติดเชื้อสามารถจัดให้มีระบบ School Isolation และดูแลการเดินทางของนักเรียนในรูปแบบ Seal Route เพื่อให้โรงเรียนเป็นพื้นที่ปลอดภัยสําหรับเด็กนักเรียน ครูและบุคคลากรในโรงเรียนทุกคนด้วย
สําหรับประเทศไทยวันนี้ (30 มกราคม 2565) พบผู้ติดเชื้อเพิ่ม รวม 8,444 ราย จําแนกเป็น ผู้ป่วยจากในประเทศ 8,208 ราย ผู้ป่วยมาจากต่างประเทศ 236 ราย ทําให้ผู้ป่วยสะสม 209,099 ราย (ตั้งแต่ 1 มกราคม 2565) ทั้งนี้หายป่วยเพิ่มกลับบ้านแล้ว 7,829 ราย รวมหายป่วยสะสม 157,341 ราย (ตั้งแต่ 1 มกราคม 2565) โดยมีผู้ป่วยกําลังรักษา 84,542 ราย และเสียชีวิต 12 ราย ขณะที่ การฉีดวัคซีนโควิด-19สะสม ตั้งแต่ 28 ก.พ. 2564 - 28ม.ค. 2565 รวม 114,577,194 โดส ใน 77 จังหวัด แบ่งเป็น จํานวนผู้ได้รับวัคซีน เข็มที่ 1 สะสม : 52,266,677 ราย จํานวนผู้ได้รับวัคซีน เข็มที่ 2 สะสม : 48,532,214 รายและจํานวนผู้ได้รับวัคซีน เข็มที่ 3 สะสม : 13,778,303 ราย
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สั่งการผู้ว่า กทม. เร่งแก้ไขการเปิดระบบรับผู้ป่วยนอก “เจอ แจก จบ” ใน รพ.-ศูนย์บริการสาธารณสุข สังกัด กทม. ให้รองรับผู้ป่วยอย่างเต็มขีดความสามารถ
วันจันทร์ที่ 7 มีนาคม 2565
โฆษกรัฐบาล เผย “นายกฯ” สั่งการผู้ว่า กทม. เร่งแก้ไขการเปิดระบบรับผู้ป่วยนอก “เจอ แจก จบ” ใน รพ.-ศูนย์บริการสาธารณสุข สังกัด กทม. ให้รองรับผู้ป่วยอย่างเต็มขีดความสามารถ
โฆษกรัฐบาล เผย “นายกฯ” สั่งการผู้ว่า กทม. เร่งแก้ไขการเปิดระบบรับผู้ป่วยนอก “เจอ แจก จบ” ใน รพ.-ศูนย์บริการสาธารณสุข สังกัด กทม. ให้รองรับผู้ป่วยอย่างเต็มขีดความสามารถ
วันนี้ (7 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามแนวทางการดูแลผู้ติดเชื้อโควิด-19 ตามที่กระทรวงสาธารณสุขได้ปรับแนวทางการดูแลผู้ติดเชื้อโควิด-19 รูปแบบใหม่คือ ให้การรักษาแบบผู้ป่วยนอก “เจอ แจก จบ” ดูแลผู้ป่วยสีเขียว ผู้ติดเชื้อแบบไม่มีอาการ หรือมีอาการเล็กน้อย ที่ไม่มีปัจจัยเสี่ยง ซึ่งเริ่มดําเนินการตั้งแต่ 1 มี.ค.65 ที่ผ่านมา จนถึงขณะนี้พบว่า มีผู้ป่วยในพื้นที่กรุงเทพมหานครที่ยังไม่สามารถเข้ารับการรักษาแบบผู้ป่วยนอก “เจอ แจก จบ” ได้ โดยนายกรัฐมนตรีได้สั่งการให้ผู้ว่าราชการกรุงเทพมหานคร เร่งแก้ไขการเปิดระบบรับผู้ป่วยในส่วนของโรงพยาบาลสังกัด กทม. และศูนย์บริการสาธารณสุข 69 แห่ง สังกัด กทม. ให้สามารถรับผู้ป่วยนอกแบบ “เจอ แจก จบ” ได้จํานวนมากขึ้นอย่างเต็มขีดความสามารถ
“รัฐบาลโดยกระทรวงสาธารณสุข ได้ปรับแนวทางการรักษาผู้ติดเชื้อโควิดแบบไม่มีอาการ หรือมีอาการเล็กน้อย และไม่มีภาวะปัจจัยเสี่ยง สามารถรักษาแบบ OPD และแยกกักตัวเองที่บ้านได้ โดยระบบการดูแลรักษาจะมีการติดตามประเมินอาการ 48 ชั่วโมงหากอาการดีขึ้นทุกอย่าง ก็จะให้ผู้ป่วยแยกกักตัวที่บ้านต่อจนครบกําหนดระยะเวลากักตัว แต่หากมีอาการเปลี่ยนแปลงสามารถติดต่อกลับได้ทุกเวลา ขอให้ประชาชนมั่นใจในระบบรักษา ‘เจอ แจก จบ’ เป็นการดูแลผู้ป่วยสีเขียวที่มีประสิทธิภาพ” โฆษกประจําสํานักนายกรัฐมนตรีกล่าว
นายธนกร กล่าวว่า ทั้งนี้ การรักษาแบบผู้ป่วยนอก “เจอ แจก จบ” ผู้ติดเชื้อโควิดสามารถไปโรงพยาบาลตามสิทธิรักษาหรือใกล้บ้าน ซึ่งกระทรวงสาธารณสุขได้สั่งการให้โรงพยาบาลในสังกัด 14 จังหวัดรอบ กทม. ได้แก่ นนทบุรี ปทุมธานี พระนครศรีอยุธยา สระบุรี นครนายก สิงห์บุรี อ่างทอง นครปฐม สมุทรสงคราม สมุทรสาคร สุพรรณบุรี สมุทรปราการ ชลบุรี ฉะเชิงเทรา และโรงพยาบาลสังกัดกรมสุขภาพจิตและสังกัดกรมควบคุมโรค เพิ่มศักยภาพให้การดูแลแบบผู้ป่วยนอก “เจอ แจก จบ” ให้เพิ่มขึ้น เริ่มตั้งแต่วันที่ 4 มีนาคม 2565 เป็นต้นไป รองรับบริการได้ประมาณ 18,650 รายต่อวัน โดยแนะนําให้ โทรนัดหมายก่อน เพื่อเข้าระบบการรักษาแบบผู้ป่วยนอก เจอ แจก จบ ได้ และกลับมากักตัวที่บ้านอีก 7-10 วัน ตามที่แพทย์แนะนํา โดยแต่ละกองทุนสุขภาพ ไม่ว่าจะเป็น สปสช. สํานักงานประกันสังคม และกรมบัญชีกลาง จะตามจ่ายให้กับผู้ป่วยตามสิทธิการรักษาที่มี
............................
รัฐบาลไทย-ข่าวทำเนียบรัฐบาล-รู้ยัง! อายุ 50+ ลงทะเบียนฉีดวัคซีนศูนย์บางซื่อ ผ่าน 4 ค่ายมือถือได้แล้ว
วันพุธที่ 4 สิงหาคม 2564
รู้ยัง! อายุ 50+ ลงทะเบียนฉีดวัคซีนศูนย์บางซื่อ ผ่าน 4 ค่ายมือถือได้แล้ว
....
กรมการแพทย์เปิดให้ผู้ที่อายุ 50 ปีขึ้นไป สามารถลงทะเบียนฉีดวัคซีนโควิด-19 ที่ศูนย์ฉีดวัคซีนกลางบางซื่อ ผ่าน 4 ค่ายมือถือได้แล้ววันนี้
.
1.ดีแทคhttps://app.dtac.co.th/vaccine/index.html
2.เอไอเอสwww.ais.th/vaccine
3.ทรู ระบบ USSD กด *707# โทรออก หรือhttps://vaccine.trueid.net/
4.บมจ.โทรคมนาคมแห่งชาติ หรือ เอ็นทีhttps://covid19vaccine.ntplc.co.th/CVC/home
.
ผู้ที่ลงทะเบียนแล้ว สามารถรับการฉีดวัคซีนได้ตั้งแต่วันที่ 7 - 31 ส.ค. 64 ที่ศูนย์ฉีดวัคซีนกลางบางซื่อนะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มาแล้ว! มาตรการเยียวยาแรงงาน - ผู้ประกอบการเพิ่มเติม ครอบคลุมทุกสิทธิ ม.33 39 และ 40
วันพุธที่ 14 กรกฎาคม 2564
มาแล้ว! มาตรการเยียวยาแรงงาน - ผู้ประกอบการเพิ่มเติม ครอบคลุมทุกสิทธิ ม.33 39 และ 40
....
มาแล้ว! มาตรการเยียวยาแรงงาน - ผู้ประกอบการเพิ่มเติม ครอบคลุมทุกสิทธิ ม.33 39 และ 40
#ไทยคู่ฟ้า #รวมไทยสร้างชาติ #ร่วมต้านโควิด19